[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Ni ne permesos al vi militi: Leg\u0302propono pri nacia sekureco kau\u0306zis manifestaciojn landskale en Japanio"}, {"text_idx": "#000006", "text": "Manifestacio kontrau\u0306 la leg\u0302propono pri nacia sekureco. Afis\u0302oj legig\u0302as \u201cNi ne permesos al vi militi\u201d kaj \u201cAbe eksig\u0302u.\u201d Ekrankopio el la oficiala kanalo de FNN en Jutubo."}, {"text_idx": "#000007", "text": "Dekoj da miloj da homoj denove kolektig\u0302is en la centro de Tokio la 30an de au\u0306gusto por protesti kontrau\u0306 pridisputata leg\u0302aro, kiu permesus al Japanio partopreni en militaj operacioj kun aliaj landoj kiel Usono."}, {"text_idx": "#000008", "text": "La nova leg\u0302aro pri nacia sekureco, kiu povas esti kontrau\u0306konstitucia en la strikta senco, malakordas kun la spirito de Artikolo 9 de la japana \u201cPaca Konstitucio\u201d proklamita post la dua mondmilito."}, {"text_idx": "#000009", "text": "La C\u0302ambro de Deputitoj en Japanio aprobis la leg\u0302proponon frue en au\u0306gusto, kaj la C\u0302ambro de Konsilantoj lau\u0306s\u0302ajne aprobos g\u0302in oficiale en la 27a de septembro."}, {"text_idx": "#000010", "text": "Manifestacio kontrau\u0306 la leg\u0302propono pri nacia sekureco. Afis\u0302oj legig\u0302as \u201cNi ne permesos al vi militi\u201d kaj \u201cAbe eksig\u0302u.\u201d La oficiala kanalo de FNN en Jutubo. [La filmeto jam ne videblas. C\u0302i tiu kanalo c\u0302esis elsendi ordinarajn novaj\u0302ojn en la fino de au\u0306gusto.]"}, {"text_idx": "#000011", "text": "Organizantoj afis\u0302is la kunvenon kiel la plej grandan manifestacion kontrau\u0306 la leg\u0302propono, kaj lau\u0306takse 120 000 protestantoj plenigis la stratojn antau\u0306 la japana parlamentejo en la centro de Tokio."}, {"text_idx": "#000013", "text": "\u6bce\u65e5\u65b0\u805e\u30fb\u5199\u771f\u7279\u96c6 \u56fd\u4f1a\u8b70\u4e8b\u5802\u53d6\u308a\u56f2\u307f\u300c\u6226\u4e89\u6cd5\u6848\u53cd\u5bfe!\u300d \u3010\u52d5\u753b\u3011\u30d8\u30ea\u304b\u3089\u306e\u7a7a\u64ae\u3082\u5fc5\u898b! /6iSK41wysH"}, {"text_idx": "#000014", "text": "Speciala fotoraporto de la j\u0302urnalo Mainichi [Mainic\u0302i]:\nHomoj c\u0302irkau\u0306as la japanan parlamentejon kriante \u201ckontrau\u0306 la leg\u0302propono pri nacia sekureco!\u201d\n\u3010Filmeto\u3011Nepre spektu ankau\u0306 la scenon filmitan de sur helikoptero!"}, {"text_idx": "#000016", "text": "C\u0302irkau\u0306 350 000 homoj partoprenis en la protestado hodiau\u0306! Mirinde!"}, {"text_idx": "#000017", "text": "SEALDs estas organizo gvidata de studentoj. G\u0302i aperis dum c\u0302i tiu unu jaro, c\u0302efe kun la celo kontrau\u0306stari al lau\u0306percepte dekstraj politikoj de la koalicia registaro gvidata de la c\u0302efministro Shinzo Abe [S\u0302inzo Abe]. Tiuj, kiuj diras ke 350 000 homoj partoprenis en la manifestacio, vers\u0302ajne kalkulas ankau\u0306 homojn, kiuj partoprenis en aliaj manifestacioj tra la tuta Japanio, c\u0302iuj organizitaj samtage en la 30a de au\u0306gusto."}, {"text_idx": "#000018", "text": "\u5927\u962a3\u4e07\u4eba\u96c6\u4f1a /DWfMGYE1kI \u2014 ushiro teruhito (@ustht) August 30, 2015"}, {"text_idx": "#000019", "text": "30 000 homoj protestis en Osaka."}, {"text_idx": "#000020", "text": "Ec\u0302 en la fora provinca urbo Tokushima [Tokus\u0302ima] protestantoj manifestaciis:"}, {"text_idx": "#000021", "text": "\u5fb3\u5cf6\u3066\u3099\u30c6\u3099\u30e2\u306b\u906d\u9047!\u51fa\u756a\u307e\u3066\u3099\u6642\u9593\u3042\u308b\u306e\u3066\u3099\u5408\u6d41\u3057\u307e\u3059!!\ufe0e /EGJtjOk5OY"}, {"text_idx": "#000023", "text": "Mi renkontis manifestacion en Tokushima! Mi havas tempon antau\u0306 la laboro, do, mi partoprenu!"}, {"text_idx": "#000024", "text": "Estas malfacile kalkuli la manifestaciojn tutlande okazintajn, c\u0302ar ili ne estis protestadoj nur de junuloj mars\u0302antaj en japanaj urboj:"}, {"text_idx": "#000026", "text": "G\u0302enerale, protestantoj diras, ke ili kontrau\u0306as la provon aboli au\u0306 c\u0302irkau\u0306iri Artikolon 9 de la Konstitucio de Japanio, kiu klare malpermesas al Japanio militi."}, {"text_idx": "#000027", "text": "Por eviti longedau\u0306ran proceduron por konstitucia revizio, kiu influus la rezulton de la venontjara elektado de la C\u0302ambro de Konsilantoj, la koalicia registaro provis \u201credifini\u201d militan deplojon per esprimoj iel akordigeblaj kun la Paca Konstitucio de Japanio."}, {"text_idx": "#000028", "text": "Artikolo 9 de la Konstitucio de Japanio malpermesas militon kiel rimedon por solvi internaciajn konfliktojn, tamen la japana registaro sub Shinzo Abe diras, ke la lando devas havi la kapablon partopreni en militaj agadoj kun c\u0302efaj aliancanoj, precipe Usono."}, {"text_idx": "#000029", "text": "Praktike, kolektiva memdefendo probable signifus, ke Japanio povas plenumi senminigajn operaciojn, deploji siajn Egid-krozos\u0302ipojn por aerdefendo kaj eskorti cisternajn s\u0302ipojn. Kaj estas ankau\u0306 la ebleco, ke Usono kaj Japanio kunlaboros por gardi teritorion pretendatan de Japanio en la plej okcidenta regiono de la insularo, precipe Senkaku-Insulojn [Diaoyu-Insuloj lau\u0306 C\u0302inio, Tiaoyutai lau\u0306 Tajvano], kiujn pretendas ankau\u0306 C\u0302inio kaj Tajvano."}, {"text_idx": "#000032", "text": "\u2018Via\u2019dle: Wordle nun alireblas en multaj lingvoj de la mondo"}, {"text_idx": "#000034", "text": "La batalo pri c\u0302ifromonaj revoj en Mjanmao"}, {"text_idx": "#000037", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000038", "text": "Resondado: C\u0302u finig\u0302is la \u201cPaca konstitucio\u201d de Japanio? \u00b7 Global Voices en Esperanto\n[...] Frue en au\u0306gusto 2015 la C\u0302ambro de Deputitoj de Japanio aprobis la leg\u0302proponojn pri nacia sekureco, kaj la 19an de septembro ankau\u0306 la C\u0302ambro de Konsilantoj aprobis g\u0302in. [...]"}, {"text_idx": "#000039", "text": "[...] Frue en au\u0306gusto 2015 la C\u0302ambro de Deputitoj de Japanio aprobis la leg\u0302proponojn pri nacia sekureco, kaj la 19an de septembro ankau\u0306 la C\u0302ambro de Konsilantoj aprobis g\u0302in. [...]"}, {"text_idx": "#000042", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000043", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000044", "text": "Speciala danko al niaj multaj subtenantoj"}]